ਅਰਸ਼ਦੀਪ ਨੂੰ ਨੇਚਰ ਬੈਸਟ ਫੋਟੋਗ੍ਰਾਫੀ ਏਸ਼ੀਆ ਜੂਨੀਅਰ ਐਵਾਰਡ ਵੀ ਮਿਲ ਚੁੱਕਾ ਹੈ

ਉਸ ਨੂੰ ਹਾਲ ਹੀ ਵਿੱਚ 'ਵਰਲਡ ਲਾਈਵ ਫੋਟੋਗ੍ਰਾਫਰ ਆਫ ਦਿ ਈਅਰ' ਨਾਲ ਸਨਮਾਨਿਤ ਕੀਤਾ ਗਿਆ ਹੈ। ਜਲੰਧਰ ਦੇ ਮਾਡਲ ਟਾਊਨ 'ਚ ਰਹਿੰਦੇ ਅਰਸ਼ਦੀਪ ਆਪਣੀ ਦਾਦੀ ਦੀ ਵਾਰ ਵਾਰ ਕਹਿਣ 'ਤੇ ਵੀ ਫੋਟੋ ਨਹੀਂ ਖਿੱਚਦੇ। ਉਹ ਆਪਣੀ ਦਾਦੀ ਨੂੰ ਦੱਸਦੇ ਹਨ ਕਿ ਇਸ ਕੈਮਰੇ ਨਾਲ ਬੰਦਿਆਂ ਦੀਆਂ ਨਹੀਂ ਸਿਰਫ ਜਾਨਵਰਾਂ ਤੇ ਪੰਛੀਆਂ ਦੀਆਂ ਫੋਟੋ ਖਿੱਚ ਹੁੰਦੀਆਂ ਹਨ। 

ਅਰਸ਼ਦੀਪ ਦਾ ਕਹਿਣਾ ਸੀ ਕਿ ਉਹ ਆਪਣੇ ਪਿਤਾ ਤੋਂ ਇਲਾਵਾ ਕਿਸੇ ਹੋਰ ਦੀ ਫੋਟੋ ਨਹੀਂ ਖਿੱਚੇਗਾ ਤੇ ਨਾ ਹੀ ਕਦੇ ਫੋਟੋ ਖਿੱਚਣ ਦੇ ਪੈਸੇ ਲਵੇਗਾ। 

ਜਲੰਧਰ ਦੇ ਛੋਟੇ ਸਰਦਾਰ ਦਾ ਵੱਡਾ ਕਮਾਲ

ਇਹ ਵੀ ਪੜ੍ਹੋ:

ਕਪੂਰਥਲੇ ਦੇ ਥੇਹ ਕਾਂਜਲਾ ਨਾਂ ਦੀ ਜਗ੍ਹਾ 'ਤੇ ਇੱਕ ਮੋਟਰ ਦੀ ਪਾਈਪ 'ਚ ਵੜੇ ਦੋ ਉੱਲੂਆਂ ਦੀ ਫੋਟੋ ਖਿੱਚ ਕੇ ਦੁਨੀਆਂ ਭਰ ਵਿਚ ਮਸ਼ਹੂਰ ਹੋਏ ਅਰਸ਼ਦੀਪ ਦਾ ਕਹਿਣਾ ਹੈ ਕਿ ਉਸ ਨੂੰ ਫੋਟੋ ਖਿੱਚਣ ਤੋਂ ਇਹ ਪਤਾ ਲੱਗ ਗਿਆ ਸੀ ਕਿ ਇਹ ਫੋਟੋ ਉਸ ਨੂੰ ਐਵਾਰਡ ਦਿਵਾ ਸਕਦੀ ਹੈ।

 ਉਮਰ ਦੇ ਦਸ ਬਸੰਤ ਦੇਖ ਚੁੱਕਾ ਅਰਸ਼ਦੀਪ ਵਰਲਡ ਲਾਈਵ ਫੋਟੋਗ੍ਰਾਫਰ ਬਣਨਾ ਚਾਹੁੰਦਾ ਹੈ। ਉਸ ਦੀ ਇੱਛਾ ਹੈ ਕਿ ਉਹ ਬਰਡ ਆਫ ਪੈਰਾਡਾਈਜ਼ ਦੇਖੇ। 

ਅਰਸ਼ਦੀਪ ਨੇ ਇਹ ਜੇਤੂ ਫੋਟੋ ਕਪੂਰਥਲਾ ਦੇ ਨੇੜੇ ਖਿੱਚੀ ਸੀ, ਜਿਸ ਵਿੱਚ ਦੋ ਉੱਲੂ ਇੱਕ ਪਾਈਪ 'ਚੋਂ ਬਾਹਰ ਵੱਲ ਝਾਤੀ ਮਾਰਦੇ ਨਜ਼ਰ ਆ ਰਹੇ ਹਨ

ਆਪਣੇ ਸਕੂਲ ਦੇ ਦੋਸਤਾਂ ਦਾ ਜ਼ਿਕਰ ਕਰਦਿਆਂ ਉਹ ਕਹਿੰਦਾ ਹੈ ਕਿ, '' ਮੇਰੇ ਬਹੁਤ ਸਾਰੇ ਦੋਸਤ ਕਹਿੰਦੇ ਰਹਿੰਦੇ ਹਨ ਕਿ ਉਨ੍ਹਾਂ ਦੀ ਫੋਟੋ ਖਿੱਚ ਦੇਵੇ ਤਾਂ ਮੈਂ ਕਦੇ-ਕਦੇ ਖਿੱਚ ਵੀ ਦਿੰਦਾ ਹਾਂ। ਕਈ ਦੋਸਤ ਮੇਰੀ ਸ਼ੋਹਰਤ ਤੋਂ ਈਰਖਾ ਵੀ ਕਰਦੇ ਹਨ। ਮੇਰੀ ਅਧਿਆਪਕਾ ਨੇ ਵੀ ਇਕ ਵਾਰੀ ਕਹਿ ਦਿੱਤਾ ਸੀ ਕਿ ਤੂੰ ਫੋਟੋਆਂ ਹੀ ਖਿੱਚਦਾ ਰਹਿੰਦਾ ਹੈ, ਪੜ੍ਹਾਈ ਵੱਲ ਵੀ ਧਿਆਨ ਦੇ।''

ਅਰਸ਼ਦੀਪ ਫੋਟੋਗ੍ਰਾਫ਼ੀ ਨੂੰ ਹੀ ਆਪਣਾ ਪੇਸ਼ਾ ਬਣਾਉਣਾ ਚਾਹੁੰਦਾ ਹੈ

ਅਰਸ਼ਦੀਪ ਨੇ ਦੱਸਿਆ ਕਿ ਉਹ ਫੋਟੋਗ੍ਰਾਫੀ ਦੇ ਨਾਲ-ਨਾਲ ਪੜ੍ਹਾਈ ਵੀ ਚੰਗੀ ਤਰ੍ਹਾਂ ਕਰਦੇ ਹਨ ਤੇ ਚੰਗੇ ਨੰਬਰ ਲੈਂਦੇ ਹਨ। ਸਾਇੰਸ ਉਸਦਾ ਪਸੰਦੀਦਾ ਵਿਸ਼ਾ ਹੈ ਪਰ ਵਿਗਿਆਨੀ ਬਣਨ ਦੀ ਉਸਦੀ ਕੋਈ ਚਾਹਤ ਨਹੀਂ ਹੈ। ਮਨ ਵਿਚ ਇੱਕੋ ਗੱਲ ਧਾਰੀ ਹੋਈ ਹੈ ਕਿ ਵਰਲਡ ਲਾਈਫ਼ ਫੋਟੋਗ੍ਰਾਫਰ ਹੀ ਬਣੇਗਾ।

ਇਹ ਵੀ ਪੜ੍ਹੋ:

ਛੋਟੇ ਸਰਦਾਰ ਦਾ ਵੱਡਾ ਕਾਰਨਾਮਾ

ਮੇਰੀ 13 ਸਾਲਾ ਭੈਣ ਨੂੰ ਵੀ ਮੇਰੇ ਵੱਲ ਦੇਖ ਕੇ ਫੋਟੋਗ੍ਰਾਫੀ ਦਾ ਸ਼ੌਕ ਜਾਗ ਪਿਆ ਹੈ। ਪਾਪਾ ਨੇ ਕਦੇ ਵੀ ਨਾ ਪੜ੍ਹਾਈ ਬਾਰੇ ਤੇ ਨਾ ਹੀ ਫੋਟੋਗ੍ਰਾਫੀ ਬਾਰੇ ਕੋਈ ਦਬਾਅ ਪਾਇਆ। ਸਿਰਫ ਇਹੋ ਹੀ ਕਹਿੰਦੇ ਆ ਕਿ ਜੋ ਕਰਨਾ ਉਹ ਜੀਅ ਜਾਨ ਲਾ ਕੇ ਕਰੋ।

ਅਰਸ਼ਦੀਪ ਕਹਿੰਦਾ ਹੈ ਜਦੋਂ ਮੈਨੂੰ ਇਨਾਮ ਮਿਲਿਆ ਉਦੋਂ ਮੈਨੂੰ ਅਹਿਸਾਸ ਹੋਇਆ ਕਿ ਮੈਂ ਕਿੰਨਾ ਕੁਝ ਸਿੱਖ ਲਿਆ ਹੈ

ਆਪਣੇ ਪੰਜਵੇਂ ਜਨਮ ਦਿਨ ਮੌਕੇ ਮਿਲੇ ਛੋਟੇ ਜਿਹੇ ਕੈਮਰੇ ਨਾਲ ਉਸ ਨੇ ਜਿਹੜੀ ਪਹਿਲੀ ਫੋਟੋ ਖਿੱਚੀ ਸੀ ਉਹ ਇਕ ਪੰਛੀ ਦੀ ਸੀ। ਉਦੋਂ ਉਸ ਨੂੰ ਕੈਮਰਿਆਂ ਦੇ ਲੈਂਜ਼ ਬਾਰੇ ਰੱਤੀ ਭਰ ਵੀ ਜਾਣਕਾਰੀ ਨਹੀਂ ਸੀ। ਹੁਣ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਨਿੱਕੀ ਉਮਰੇ ਵੱਡੀਆਂ ਮੱਲਾਂ ਮਾਰਨ ਵਾਲਾ ਅਰਸ਼ਦੀਪ